Salam bazar gunu asan xidmete gelsek zaks ucun tibbi muayineden kece bileceyik?ve neche gune cvblar verilecek?
Hər vaxtınız xeyir. Tibbi müayinə və məsləhətlər nikaha daxil olmaq istəyən şəxslərin və ya onlardan birinin yaşayış yeri üzrə Azərbaycan Respublikasının Səhiyyə Nazirliyi tərəfindən müəyyən edilmiş dövlət və (və ya) bələdiyyə tibb müəssisəsində həyata keçirilir. Eyni zamanda bu arayışı istənilən “ASAN xidmət” mərkəzindən əldə etmək olar. “ASAN xidmət” mərkəzinə müraciət zamanı tibbi arayışın verilməsi ilə bağlı şəxsiyyət vəsiqəsi təqdim olunur. Bir arayışla bağlı 9 manat ödəniş nəzərdə tutulub.  Sənəd 5 – 9 iş günü müddətinə təqdim olunur. Bu sənəd hazır olduqdan sonra nikahın qeydə alınması ilə bağlı ərizə təqdim etmək mümkündür. Əgər nikah digər VVADQ (ZAQS) şöbəsində qeydə alınacaqsaöncədən həmin şöbədən "ASAN xidmət" mərkəzi vasitəsi ilə verilən  arayışın qəbul edilib-edilməyəcəyinə dair məlumatı dəqiqləşdirməyiniz xahiş olunur.  Bakı şəhərində fəaliyyət göstərən "ASAN xidmət" mərkəzləri  və Sumqayıt “ASAN xidmət” mərkəzi həftənin beş günü saat 09:00-dan 19:00-dəkşənbə və  bazar günləri 09:00-dan 17:00-dək fasiləsiz olaraq fəaliyyət göstərir.Notariat fəaliyyəti ilə bağlı vətəndaşların qəbulu həftənin beş günü saat 09:00-dan 18:00-dəkşənbə və bazar günləri 09:00-dan 16:00-dək fasiləsiz olaraq həyata keçirilir. Digər xidmətlərlə bağlı vətəndaşların qəbulu həftənin beş günü saat 09:00-dan 18:30-dəkşənbə və bazar günləri 09:00-dan 16:30-dək fasiləsiz olaraq həyata keçirilir.